open-index/open-wikipedia-markdown huggingface dataset:
It Is Time for a Love Revolution

***It Is Time for a Love Revolution*** je ôsmy štúdiový album amerického speváka a multiinštrumentalisu Lennyho Kravitza, ktorý bol vydaný 5. februára 2008. Album obsahuje štrnásť nových pôvodných skladieb Lennyho Kravitza. Ohlasy na tento Kravitzov projekt sú najpozitívnejšie za posledné roky, časopis Rolling Stone ho považuje za "to najlepšie, čo kedy Kravitz vytvoril". Pre nasledujúce dva roky má Krawitz naplánované koncertné turné s materiálom z tohto albumu, ktoré začal silvestrovským vystúpením s dvoma novými skladbami na Times Square, ktoré uviedol populárny americký moderátor Carson Daly. 

V rámci tohto koncertného turné vystúpi Lenny Kravitz 24. júna 2008 aj na štadióne Artmedie Pratržalka v Bratislave. Predskupinami tohto koncertného vystúpenia bude skupina OneRepublic a aj slovenská hudobná skupina Para.

Album debutoval na 4. priečke hudobného rebríčka Billboard 200, a v prvý týždeň jeho distribúcie na hudobný trh sa z neho predalo 73&nbsp;000 copies in its first week. Tento album je prvým Kravitzovým albumom, ktorý sa dostal do Top&nbsp;5 od vydania jeho kompilácie *[[Greatest Hits (Lenny Kravitz album)|Greatest Hits]]* z roku 2000.

## Zoznam skladieb
# „Love Revolution“ – 3:14
# „Bring It On“ – 3:35
# „Good Morning“ – 4:17
# „Love Love Love“ – 3:21
# „If You Want It“ – 5:08
# „I'll Be Waiting“ – 4:19
# „Will You Marry Me“ – 3:43
# „I Love the Rain“ – 4:43
# „A Long and Sad Goodbye“ – 5:58
# „Dancing Till Dawn“ – 5:09
# „This Moment Is All There“ – 5:07
# „A New Door“ – 4:38
# „Back in Vietnam“ – 3:45
# „I Want To Go Home“ – 5:04

### Edícia Deluxe s bonusovým DVD
# „It Is Time For A Love Revolution Intro“ (Interview)
# „Let Love Rule“ (5.1 Surround Video)
# „Mr. Cab Driver“
# „I'll Be Waiting“ (Interview)
# „It Ain't Over 'Til It's Over"“
# „Are You Gonna Go My Way“
# „If You Want It“ (Interview)
# „Rock and Roll Is Dead“ (5.1 Surround Video)
# „A Long And Sad Goodbye“ (Interview)
# „Fly Away“
# „Lady“
# „A Love Revolution“ (Interview)
# „Where Are We Runnin'?“

## Referencie

## Externé odkazy
* lennykravitz.com/lenny_hello  – Lenny's video introduction
* lennykravitz.sk  – Lenny's gig in Bratislava

Kategória:Hudobné albumy z 2008
Kategória:Albumy Lennyho Kravitza
Kríže

**Kríže** môže byť:
* dolná časť chrbta približne v oblasti krížovej kosti a nad ňou, pozri chrbát a krížová kosť
* obec na Slovensku, pozri Kríže (okres Bardejov)
Alan Goodwin Poindexter

**Alan Goodwin "Dex" Poindexter** (* 5. november 1961, Pasadena, Kalifornia, USA – † 1. júl 2012, Pensacola, Florida) bol americký astronaut.

Zúčastnil sa dvoch letov amerických raketoplánov, STS-122 a STS-131, na ktorom už letel v pozícii veliteľa.

## Životopis
Narodil sa v kalifornskej Pasadene a vyrastal v Rockville, štát Maryland, ktorý uvádza ako svoj domov. Bol ženatý s Lisou A. Pfeifferovou, mali dve deti.

1. júla 2012 zomrel na zranenia spôsobené pri nehode na vodnom skútri v *Little Sabine Bay off* na pláži v Pensacola na Floride.

## Referencie

## Iné projekty

Kategória:Kozmonauti USA
Kategória:Osobnosti z Pasadeny (Kalifornia)
Príčinné súvetie

V **príčinnom súvetí** druhá veta vysvetľuje príčinu prvej vety (preto sa niekedy uvádza vysvetľovaco-príčinné)
Príklad: ,,Neučím sa, veď som sa učil včera.“ (Aká je príčina toho, že som sa včera neučil (prvej vety)? - Príčinou toho, že sa sa neučím (prvej vety) je to, že som sa učil včera.)
Najčastejšie sa v ňom púžívajú spojky: a to, a tak, ináč, veď, totiž

Kategória:Jazykoveda
Dôsledkové súvetie

**Dôsledkové súvetie** je spojenie dvoch viet, z ktorých prvá vyjadruje dôvod a druhá dôsledok.
Príklad: ,,Včera som sa učil do školy, a tak som sa dnes nemusel" (Včerajšie učenie (prvá veta) mala za dôsledok to, že som sa dnes nemusel (druhá veta))
Najčastejšie sa v ňom používajú spojky: a tak, a teda, a tým, a preto, takže, i

Kategória:Jazykoveda
Lineárnosť

**Lineárnosť** alebo **linearita** môže byť:
*vlastnosť mať priamočiary priebeh a pod., priamočiarosť
*vlastnosť mať lineárnu závislosť (teda závislosť opisovanú lineárnou funkciou), pozri lineárna závislosť

**Lineárnosť** môže byť:
*vlastnosť mať tvar alebo smer alebo vlastnosti línie/čiary/priamky (línií/čiar/priamok)
*týkanie sa línie/čiary/priamky (línií/čiar/priamok)
*vlastnosť má len jeden rozmer
*rovnomernosť; vlastnosť nasledovať za sebou v rade
*prenesene: 
**jednoznačnosť
**jednostranná priamočiarosť (uplatňovania zásad)

## Pozri aj
*lineárna rovnica
*lineárna závislosť
*lineárna funkcia
*lineárna derivácia
*lineárna taktika
*lineárny priestor
*lineárny regulátor
*lineárny motor
*lineárne usporiadaná množina
*lineárne vyhľadávanie
Kristus Spasiteľ

**Kristus Spasiteľ** alebo **Kristus Vykuputiteľ** môže byť:
*Ježiš Kristus
*socha:
**v Rio de Janeiro, pozri Kristus Spasiteľ (Rio de Janeiro)
**v Piriápolise, pozri Kristus Spasiteľ (Piriápolis)
**v Colóne, pozri Kristus Spasiteľ (Colón)
**v La Caldera, pozri Kristus Spasiteľ (La Caldera)
**v Andách, pozri Kristus Spasiteľ (Andy)
*tunel medzi Argentínou a Čile, pozri Túnel Cristo Redentor
Ferdinand IV. (Svätá rímska ríša)

**Ferdinand IV. František Habsburský** (* 8. september 1633, Viedeň – † 9. júl 1654, Viedeň) bol český (od r. 1646) a uhorský kráľ (od r. 1647), rímsko-nemecký cisár (od r. 1653), syn cisára Ferdinanda III. Habsburského a jeho prvej manželky, infantky Márie Anny Španielskej.
 
## Život
Ako prvorodený syn cisára Ferdinanda III. bol od útleho detstva pripravovaný na úlohu otcovho nástupcu v rímskonemeckej ríši. Dňa 5. augusta 1646 bol korunovaný za českého kráľa, 16. júna 1647 sa konala jeho korunovácia v Uhorsku. Otcovým vrcholným cieľom však bolo zaistenie nástupníctva pre Ferdinanda i na cisárskom tróne. Tu však okolnosti súvisiace s postupným upadaním cisárskej moci v ríši po tridsaťročnej vojne a s narastaním suverenity jednotlivých ríšskych kniežat spôsobovali Ferdinandovi III. problémy.

R. 1653 sa však vďaka diplomatickým jednaniam jeho otca podarilo získať rozhodujúcu podporu pri synovej voľbe za rímskeho kráľa (prebehla 31. mája v Augsburgu; korunovácia sa konala o dva týždne nato 17. júna v Regensburgu). Ferdinand IV. sa tak stal predurčeným nástupcom Ferdinanda III. v cisárskej hodnosti. Plánovala sa i jeho sobáš so španielskou princeznou Máriou Teréziou, dcérou kráľa Filipa IV. K tomuto sobášu, rovnako ako k jeho samostatnej vláde, však nikdy neprišlo.

V lete r. 1654 ochorel ťažkou chorobou (pravdepodobne pravé kiahne) a vo veku nedožitých 21 rokov zomrel. Bol pochovaný do rodinnej hrobky Habsburgovcov v kláštore viedenských kapucínov.

Po jeho smrti sa cesta na habsburský trón otvorila pre Ferdinandovho mladšieho brata Leopolda (pôvodne sa pripravujúceho na cirkevnú dráhu).

## Rodokmeň Ferdinanda IV.

## Iné projekty

Kategória:Habsburgovci
Kategória:Rímskonemeckí cisári
Kategória:Králi Česka
Kategória:Králi Uhorska
Kategória:Úmrtia na kiahne
Kategória:Nositelia Rádu zlatého rúna
Kategória:Pochovaní v kapucínskej krypte vo Viedni
Kategória:Osobnosti z Viedne
Guanín

**Guanín** je heterocyklická zlúčenina, purínová dusíkatá báza. Nukleotidy obsahujúce guanín sú súčasťou nukleových kyselín (DNA aj RNA). Guanín tvorí komplementárny pár s cytozínom, s ktorým sa viaže tromi vodíkovými mostíkmi.

Jeho nukleotid, cyklický guanozín monofosfát (cGMP) je súčasťou niektorých signálnych kaskád v medzibunkovej komunikácii, guanozín trifosfát je alternatívou ATP v niektorých biochemických pochodoch.

Kategória:Heterocyklické zlúčeniny
Kategória:Nukleové bázy
Kategória:Puríny
Tymín

**Tymín** je dusíkatá heterocyklická nukleová báza pyrimidínového typu, ktorá v DNA nahrádza uracil.

Vytvára komplementárny pár s adenínom, s ktorým sa spája dvoma vodíkovými mostíkmi.

Ako všetky nukleové bázy absorbuje ultrafialové svetlo. Tymín vplyvom UVC tvorí diméry - vznik tymínových dimérov vedie k poškodeniu DNA, zlomom alebo bodovým mutáciám, ktoré musia byť opravené. Ak je poškodenie nukleovej kyseliny príliš rozsiahle, dôjde k smrti bunky alebo k jej zvrhnutiu a vzniku nádoru.
Kategória:Heterocyklické zlúčeniny
Kategória:Nukleové bázy
Kategória:Pyrimidíny
Mike Tyson

**Michael Gerard Tyson** (* 30. jún 1966, Brooklyn, New York) je bývalý americký profesionálny boxer. V začiatkoch kariéry prezývaný **Iron Mike** (Železný Mike) a **Kid Dynamite** (Chlapec dynamit), neskôr známy ako **The Baddest Man on the Planet** (Najdrsnejší muž planéty). Počas svojej kariéry vyhral všetky tri najvýznamnejšie tituly v ťažkej váhe a bol najmladším boxerom, ktorému sa to podarilo.

Je považovaný za jedného z najvýznamnejších športovcov konca 80. rokov. Tyson konvertoval k Nation of Islam (takisto ako Muhammad Ali) a prijal meno Malik Abdul Aziz. Pre jeho správanie sa v aj mimo ringu je považovaný za zúrivého človeka, vo februári 1992 bol odsúdený na tri roky za znásilnenie. Do ringu sa vrátil v roku 1996, v roku 1997 Evanderovi Holyfieldovi odhryzol kus ucha. O titul svetového šampióna bojoval znovu v roku 2002, vo veku 35 rokov. V zápase dostal knockout a podľahol britskému boxerovi Lennoxovi Lewisovi. V roku 2005 ohlásil koniec svojej aktívnej boxerskej kariéry.

## Iné projekty

## Externé odkazy
* Oficiálna stránka 

Kategória:Boxeri USA
Kategória:Osobnosti z New Yorku
Jan Švejnar

**Jan Švejnar** (* 2. október 1952, Praha) je česko-americký ekonóm, ktorý v súčasnosti pôsobí ako profesor ekonómie, obchodu a hospodárskej politiky na Michiganskej univerzite. Je riaditeľom think-tanku IDEA a Centra pro globálnu hospodársku politiku, predseda dozorného orgánu CERGE-EI.

V roku 2008 kandidoval na post prezidenta Česka.

V roku 1970 emigroval z politických dôvodov do Švajčiarska a potom do USA, kde v roku 1981 získal americké občianstvo. Vyštudoval ekonómiu na Cornell University, neskôr získal Ph.D. na Princeton University.

14. decembra 2007 ohlásil svoju kandidatúru na post prezidenta Česka. Podporu mu vyslovila ČSSD, Strana zelených, senátorské kluby Klub otvorenej demokracie a SNK a tiež bývalý prezident Václav Havel. Jeho protikandidátom bol Václav Klaus podporovaný ODS, ktorý ho 15. februára v treťom kole volieb porazil.

## Zdroj
* 

## Externé odkazy
* Osobná stránka Jana Švejnara 
* Volebná stránka Švejnara  

Kategória:Českí ekonómovia
Kategória:Kandidáti na prezidenta Českej republiky (2008)
Kategória:Absolventi Cornell University
Kategória:Osobnosti z Prahy
Kategória:Nositelia Medaily Za zásluhy (Česko)
Európska liga UEFA

**Európska liga UEFA** (orig. *UEFA Europa League)*, predtým **Pohár UEFA** (orig. *UEFA Cup*), je európska futbalová súťaž organizovaná Európskou futbalovou federáciou (UEFA). Po Lige majstrov je to druhá najprestížnejšia futbalová súťaž v Európe.

Prvý ročník sa konal v roku 1971, v roku 1999 bol zrušený Pohár víťazov pohárov a následne bol integrovaný do Pohára UEFA.

Historicky najúspešnejším klubom v Európskej lige UEFA je španielsky klub Sevilla FC, ktorý získal pohár sedemkrát. 

### Európska liga UEFA
Od sezóny 2009/2010 sa zmenil názov Pohára UEFA na Európska liga UEFA a hlavná súťaž prebieha v skupinách za účasti 32 mužstiev (osem skupín po štyri tímy). Víťazi skupín, ako aj tímy z druhých miest, sa kvalifikujú do vyraďovacej fázy. V nej vstupujú do hry aj tímy z tretích miest zo skupinovej fázy Ligy majstrov.

Cieľom reforiem je priblížiť súťaž Lige majstrov. Nielen formátom či organizá­ciou, ale aj finančne. Finančné zabezpečenie má výrazne zlepšiť centrálny predaj televíznych a reklamných práv, tak ako to funguje v Lige majstrov.

## Odmeny
Podobne ako v Lige majstrov UEFA sa odmeny, ktoré  kluby získajú, delia na fixné platby na základe účasti a výsledkov a variabilné sumy, ktoré závisia od hodnoty ich televízneho trhu.  Pre sezónu 2021/22 bola účasť v skupinovej fáze v Európskej lige podmienená minimálnou odmenou v hodnote 3 630 000 EUR. 

Víťazstvo v zápase skupinovej fázy klubu vynesie 630 000 eur a remíza 210 000 eur. Víťaz skupiny si prilepšil o 1 100 000 EUR a klub na druhom mieste 550 000 EUR. 

Postup do vyraďovacej fázy aktivuje ďalšie bonusy: 500 000 € za postup do šestnásťfinále, 1 200 000 € za osemfinále, 1 800 000 € za štvrťfinále a 2 800 000 € za semifinále. Porazení finalista dostane 4 600 000 € a víťaz súťaže 8 600 000 €.

* Kvalifikácia do skupinovej fázy: 3 630 000 €

* Vyhraný zápas v skupinovej fáze: 630 000 €

* Remíza v skupinovej fáze: 210 000 €

* 1. miesto v skupinovej fáze: 1 100 000 €

* 2. miesto v skupinovej fáze: 550 000 €

* Osemfinále: 1 200 000 €

* Štvrťfinále: 1 800 000 €

* Semifinále: 2 800 000 €

* Druhé miesto: 4 600 000 €

* Víťaz: 8 600 000 €

## Historická tabuľka

### Podľa krajín

## Hráč sezóny Európskej ligy UEFA
Počnúc sezónou 2016 – 2017 zaviedla UEFA ocenenie Hráč sezóny Európskej ligy UEFA. Porotu tvoria tréneri klubov, ktoré sa zúčastňujú skupinovej fázy súťaže, spolu s 55 novinármi vybranými skupinou European Sports Media (ESM) - po jednom z každej členskej asociácie UEFA.

**Víťazi**

## Finalisti Pohára UEFA a Európskej ligy UEFA

## Referencie

## Pozri aj
* Liga majstrov UEFA
* Európska konferenčná liga UEFA
## Externé odkazy

*
Tvrdza

thumb|Tvrdza v Kestřanoch

**Tvrdza** je typ vidieckeho stredovekého osídlenia menších zemepánskych, poľnohospodárskych usadlostí.

Toto opevnené obydlie strednej a nižšej šľachty niekedy tvorila iba jedna vežovitá budova. V stredoveku sa budovali na miernych vyvýšeninách v blízkosti osád. Na rovine mala podobu vodného hrádku chráneného vodnou priekopou. Častý bol typ monobloku jednoduchého hranolového tvaru. Príkladom sú tvrdze – kúrie v Zalužanoch – Nemešanoch, Diviackej Novej Vsi a Šimonovanoch.

Kategória:Pevnosti
Kategória:Opevnenie
Duncan Edwards

**Duncan Edwards** (* 1. október 1936 - †  21. február 1958) bol anglický futbalový hráč, ktorý sa zranil pri leteckom nešťastí z 6. februára 1958. Zomrel 15 dní neskôr v nemocnici.

Edwards bol svetom považovaný za jedného z najlepších futbalistov súčasnosti a veľký talent. Bol ústrednou postavou okolo trénera Busbyho. Držal rekord, keď ako najmladší hráč nastúpil za anglickú reprezentáciu. Toto prvenstvo mu neskôr vzali Owen, Rooney či Wallcot.

Kategória:Narodenia v 1936
Kategória:Úmrtia v 1958
Kategória:Anglickí futbalisti
Kategória:Obete leteckých nehôd
Miroslav Karhan

**Miroslav Karhan** (* 21. jún 1976, Šulekovo) je bývalý slovenský futbalista a kapitán slovenskej reprezentácie, bývalý tréner tímu Spartak Trnava.

Karhan hrával za klub Spartak Trnava do roku júla 1999, kedy prestúpil do španielskeho Betisu Sevilla. Tu odohral jednu sezónu, 33 zápasov. Po nej prestúpil do istanbulského klubu Beşiktaş .

V rokoch 2001 až 2007 hrával za nemecký bundesligový klub VfL Wolfsburg. V lete 2007 podpísal dvojročnú zmluvu s klubom 1. FSV Mainz 05. Po dvoch sezónach v druhej Bundeslige sa v roku 2009 prebojoval s klubom do najvyššej súťaže.

V roku 2002 získal ocenenie Futbalista roku Slovenska. Bol schopný hrávať v obrane aj v zálohe.

Od júla 2011 sa opäť stal hráčom Spartaka Trnava.

Po domácej prehre s Ruskom 0-1 v Žiline, ukončil 7. októbra 2011 svoju reprezentačnú kariéru. S počtom 107 reprezentačných štartov, vytvoril nový slovenský rekord.

## Referencie

## Iné projekty

## Pozri aj
* Zoznam futbalových reprezentantov Slovenska

Kategória:Narodenia v 1976
Kategória:Slovenskí futbalisti
Kategória:Hráči FC Spartak Trnava
Kategória:Hráči Real Betis
Kategória:Hráči Beşiktaş JK
Kategória:Hráči VfL Wolfsburg
Kategória:Hráči 1. FSV Mainz 05
Kategória:Osobnosti z Trnavy
Vojtech Gerster

**Vojtech Mikuláš Gerster** alebo  (* 20. október 1850, Košice - † 3. august 1923, Budapešť, Maďarsko) bol významný maďarský inžinier a staviteľ, autor projektu Korintského prieplavu a spoluprojektant Panamského prieplavu.

Roku 1873 získal inžiniersky diplom na Technickej univerzite vo Viedni a v roku 1881 bol poverený vypracovaním štúdia plánu Korintského prieplavu. Pri vstupe do tohto prieplavu a podobne aj v Budapešti je umiestnená pamätná tabuľa tomuto inžinierovi. 

Od roku 1999 je pamätná tabuľa umiestnená aj na jeho rodnom dome v Košiciach na Hlavnej ulici 9. Pamätnú tabuľu má aj pri Panamskom prieplave a na námestí v Budapešti. Ďalšia pamätná tabuľa Vojtechovi Gersterovi je umiestnená aj v obci Turňa nad Bodvou na počesť, že tento významný inžinier bol aj projektantom železnice vedúcej z Košíc cez Turňu nad Bodvou.

## Galéria

Súbor:Rodný dom Vojtecha Gerstera, Hlavná 9, Košice.jpg|Rodný dom Bélu Gerstera na Hlavnej ulici v Košiciach
Súbor:Plaque Gerster's House in Košice.jpg|Pamätná tabuľa umiestnená na stene domu
Súbor:The Corinth Canal.jpg|Vojtech Gerstner pracoval ako hlavný inžinier na Korintskom prieplave
Súbor:Gerster Béla sírja.jpg|Hrob Vojtecha Gerstera v Budapešti


## Referencie

## Iné projekty

Kategória:Slovenskí architekti
Kategória:Maďarskí architekti
Kategória:Uhorskí architekti
Kategória:Absolventi Technische Universität Wien
Kategória:Osobnosti z Košíc
Kategória:Pochovaní na cintoríne Kerepesi
Vyšný Chmelinec (dolina)

**Vyšný Chmelinec** je dolina, ktorá odbočuje z Čiernovážskej doliny smerom na juh. Preteká ňou rovnomenný potok. Nie je turisticky sprístupnená. 

## Externé odkazy
* Poloha na turistickej mape

Kategória:Doliny Nízkych Tatier
Lonsee

**Lonsee** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 4 738 obyvateľov a rozlohu .

## Geografia a poloha
náhľad|''Urspring'' (časť obce Lonsee)
Obec Lonsee leží asi 15 km severozápadne od mesta Ulm a asi 10 km na juhovýchod od mesta Geislingen an der Steige.
 
Lonsee susedí na severe s obcou Amstetten, na východe s obcou Weidenstetten, na juhu s obcami Westerstetten a Dornstadt, ako aj na západe s obcou Nellingen.
 
K obci Lonsee patria taktiež jej časti *Ettlenschieß, Luizhausen, Halzhausen, Radelstetten, Sinabronn* a *Urspring*. 

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Neenstetten

**Neenstetten** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 806 obyvateľov a rozlohu .

## Dejiny
Prvá písomná zmienka o obci Neenstetten je z roku 1255. 

## Geografia a poloha
Obec Neenstetten leží na južnom kraji pohoria Švábska Jura, asi 18 km severne od mesta Ulm a 10 km západne od mesta Langenau.
 
Neenstetten susedí na severe s obcou Altheim, na východe s obcou Börslingen, na juhu s obcami Bernstadt a Holzkirch, ako aj na západe s obcou Weidenstetten.

## Iné projekty

## Externé odkazy
* Oficiálna stránka 

Kategória:Obce v Bádensku-Württembersku
Pocketwatch

***Pocketwatch*** je názov hudobného albumu, ktorý vydal v roku 1992 Dave Grohl pod pseudonymom **Late!**. Producentom bol Barrett Jones a album vyšiel pod značkou nezávislého vydávateľa Simple Machines.

## Zoznam skladieb
#"Pokey the Little Puppy"  – 4:21
#"Petrol CB" – 4:44
#"Friend of a Friend" – 3:06
#"Throwing Needles" – 3:20
#"Just Another Story About Skeeter Thompson" – 2:05
#"Color Pictures of a Marigold" – 3:13
#"Hell's Garden" – 3:18
#"Winnebago" – 4:11
#"Bruce" – 3:52
#"Milk" – 2:35

## Produkcia
* Dave Grohl - text, spev, gitara, bicie, basová gitara
* Barrett Jones - podporný spev v skladbe "Petrol CB"

## Externé odkazy
*''Pocketwatch'' na LiveNirvana.com 

Kategória:Hudobné albumy z 1992
Wolverine

**Wolverine** je fiktívna postava komiksovej série X-Men. Vlastným menom James Howlett ktoré si zmenil na Logan. Vedec William Stryker ponúkol Loganovi prostriedky ktorými mohol zastaviť svojho nevlastného brata Viktora Creeda nazývaného Sabretooth. Tými prostriedkami boli adamantiové ,,drápy´´ ktoré sa mu vysúvajú spomedzi hánok na rukách. Môže ich vysunúť naraz alebo jeden z nich. Tieto drápy  získal, keď mu Stryker adamantiom obalil celú kostru. Wolverine mal predtým drápy z kostí, ale tie mu jeho brat Viktor pri bitke zlomil. Wolverine má rozšírené zmysly. Najväčšou výhodou Wolverinea je regenerácia. Uzdraví sa z každého zranenia a takmer okamžite. Je členom X-Men, Weapon X a Avengers.

Kategória:Fiktívne postavy z komiksov
Kategória:Komiksoví superhrdinovia
Kategória:Filmoví superhrdinovia
Gran Paradiso

**Gran Paradiso** je najvyšší vrch pohoria Grajské Alpy, ležiaceho v Taliansku v provincii Aosta. Nachádza sa v južnej časti pohoria, kde sa nachádzajú najvyššie štíty pohoria. Vrch je obklopený tromi ľadovcami (Tribolazzione, Laveciau a Gran Paradiso). Vrchol patrí medzi ľahko dostupné štvortisícovky Álp.

## Dejiny

Vrchol vrchu prvýkrát dosiahli 4. septembra 1860 sprievodcovia J. Payote a J. Tairrazo a ich družina (od juhozápadu). „Madonna“ na vrchole bola vztýčená 4. júla 1954. Severozápadná stena a ľavý skalný hrebeň prvýkrát zdolala skupina L. Bon, R. Chabot a A. Cretier 11. júna 1930. Kompletný priestup severozápadnou stenou vykonali C. Bertolone, F. Cappa a G. Giorda v roku 1958. Vrcholová madonna bola nedávno reštaurovaná vo Florencii.

## Prístup
Gran Paradiso je veľmi často navštevovaný vrch. Normálna cesta je ľahkou vysokohorskou a ľadovcovou túrou (obťažnosť F/ I-II.UIAA v závere výstupu). Najvýhodnejšie východiskové body sú obec Pont Canavese () na západe masívu a Cogne () na východe.

## Iné projekty

## Pozri aj
* Národný park Gran Paradiso

## Externé odkazy a zdroje
* Výstup na Gran Paradiso od západu /
* Gran Paradiso na Summitpost

Kategória:Vrchy v Taliansku
Kategória:Vrchy v Alpách
Kategória:Štvortisícovky v Taliansku
Kategória:Geografia Valle d’Aosta
Nellingen

**Nellingen** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 899 obyvateľov a rozlohu .

## Dejiny
Prvá písomná zmienka o obci Nellingen je z 12. storočia. 

## Geografia a poloha
náhľad|vľavo|Letecký pohľad na obec Nellingen
Obec Nellingen leží v časti pohoria Švábska Jura.
 
Nellingen susedí s následujúcimi mestami a obcami (od severu v smere hodinových ručičiek): Geislingen an der Steige (okres Göppingen), Amstetten, Lonsee, Dornstadt, Merklingen (všetky okres Alb-Donau), Bad Ditzenbach (okres Göppingen).

K obci Nellingen patria aj jej dva časti *Oppingen* a *Aichen*.

## Kultúra a pamiatky
### Múzeá
* Vlastivedné múzeum
* Súkromné roľnícke múzeum

### Stavby
* Andreas-Kirche - neskoro gotický evanjelický kostol - má ešte stále v dobrom stave drevený strop z roku 1492 a nástenné maľby

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Nerenstetten

**Nerenstetten** je malá obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 355 obyvateľov a rozlohu .

## Dejiny
Prvá písomná zmienka o obci Nerenstetten je z roku 1343. 

## Geografia a poloha
Obec Nerenstetten leží asi 15 kilometrov na severovýchod od mesta Ulm.
 
Nerenstetten susedí na severe s obcou Ballendorf, na východe s obcami Setzingen a Öllingen, na juhu s mestom Langenau a na západe s obcou Börslingen.
 
K obeci Nerenstetten patrí tiež jej časť *Wettingen*.

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Merklingen

**Merklingen** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 870 obyvateľov a rozlohu .

## Dejiny
Prvá písomná zmienka o obci Merklingen je z roku 861. 

## Geografia a poloha
Obec Merklingen leží v pohorí Švábska Jura, asi 20 km severozápadne od mesta Ulm, medzi mestami Geislingen an der Steige a Blaubeuren.
 
Merklingen susedí (od severu v smere hodinových ručičiek) s obcami: Nellingen, Dornstadt a mestom Laichingen (všetky okres Alb-Donau), ďalej s obcami Hohenstadt, Drackenstein, Bad Ditzenbach (všetky okres Göppingen).

## Stavby
* Kostol *„Heiligen Drei Königen“*
* Solárne pokusné zariadenie (*Solarversuchsanlage Widderstall des ZSW*) – centrum pre solárny a vodíkový výskum Bádensko-Württembersko
* Športová a viacúčelová hala 
* *Modellbahnshow Merklingen* – cez 400 štvorcových metrov Modelovej železnice – (mierka 1:87) s celkovou dĺžkou koľají asi 700 m

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Tatlinova veža

**Tatlinova veža** bola monumentálna stavba navrhnutá ruským umelcom a architektom Vladimirom Jevgrafovičom Tatlinom. Nebola nikdy postavená. Mala stáť Petrohrade, alebo Moskve po Októbrovej revolúcii v roku 1917, ako centrála a monument Kominterny. Oficiálny názov znel **Projekt monumentu Tretej Internacionály** ().

## Projekt
Tatlinova konštruktivistická veža mala byť postavená z priemyselných materiálov: železo, sklo a oceľ. Materiálne, tvarovo a funkčne mala predstavovať impozantný symbol modernosti. Mala prevýšiť Eiffelovu vežu v Paríži. Hlavnú formu veže predstavovala dvojitá špirála týčiaca sa do výšky 400 m. Hlavná kostra mala zahrňovať štyri veľké visiace  geometrické štruktúry. Tieto štruktúry mali rotovať rozdielnymi rýchlosťami.
V základe tejto štruktúry mala byť kocka ktorá bola plánovaná ako miesto pre prednášky a konferencie, táto časť sa mala dokočiť rotáciu okolo svojej osi za rok . Nad kockou mala byť o niečo menší ihlan, určený pre výkonné orgány, rotujúci raz za mesiac. Ešte vyššie mal byť valec, slúžiaci pre propagačným orgánom, vydávajúcim nové buletíny a manifesty. Rotácia tejto časti mala byť kompletná za deň.  Najvyššie mala  byť pologuľa na ktorej sa mali nachádzať rádiové vysielače, vysielajúce do celého sveta. Existoval tiež plán vybudovania gigantickeho projektora, ktorý mal byť schopný vysielať správy a slogany na oblaky za každého počasia.

## Hodnotenie
Tento projekt je všeobecne považovaný za určujúce vyjadrenie architektonického konštruktivizmu, než za postaviteľnú stavbu. Aj v prípade ak by gigantické množstvo potrebnej ocele bolo dostupné v revolučnom Rusku, existovali vážne pochybnosti o praktickosti toho návrhu.

## Modely
Model veže bol prezentovaný v Moskve v roku 1920, v súčasnosti sa nachádza v múzeu moderného umenia v Štokholme.

## Galéria

Súbor:Tatlin's Tower maket 1919 year.jpg|Maketa veže
Súbor:Russia-2000-stamp-Tatlin_Tower_and_Worker_and_Kolkhoz_Woman_by_Vera_Mukhina.jpg|Poštová známka z roku 2000, Robotník, kolchozníčka a Tatlinova veža


## Referencie


## Ďalšia literatúra
* *Art and Literature under the Bolsheviks: Volume One - The Crisis of Renewal Brandon Taylor*, Pluto Press, London 1991
* *Tatlin*, edited by L.A. Zhadova, Thames and Hudson, London 1988
* *Concepts of Modern Art*, edited by Nikos Stangos, Thames and Hudson, London 1981
* *Vladimir Tatlin and the Russian avant-garde*, John Milner, Yale University Press, New Haven 1983
* *The Monument to the Third International*, Nikolai Punin 1920

## Zdroj

## Externé odkazy
* Tatlinova veža - Monument Tretej Internacionály plánované umiestnenie v Moskve  - 3D model Tatlinovej veže

Kategória:Architektúra v Rusku
Level (časopis)

Časopis Level
Zameranie:


**Hlavné:**
Hry pre platformu PC
**Vedľajšie:**
Konzoly
Hardware
Software
Film, Hudba



Vydavateľ:

Vogel Burda Communications 

Interval vychádzania:

1x mesačne + 13.číslo 

Príloha:

2x 8GB DVD 

Podobné magazíny:


Doupě 
Score 



Pozri aj:


Časopis 
Počítačová hra 





**Level** je český počítačový časopis so zameraním na počítačové hry. Vychádza pravidelne každý mesiac od polovice 90-tych rokov. Vydavateľom je Vogel Burda Communications. Jeho šéfredaktor je Martin Bach. Je možné objednať si predplatné na zvolený časový úsek.

## Charakter časopisu
Časopis Level je v súčasnej dobe druhým najpredávanejším herným magazínom v Česku. Jeho konkurenciou je časopis *[[Score (časopis)|Score]]*. Partnerským webom Levelu je web Hrej.cz, na ktorý svojimi článkami prispievajú redaktori Levelu a časopisu *[[Oficiální PlayStation 2 Magazín]]*. Svoj podiel na Hrej má i portál Seznam.cz. Jedno číslo časopisu Level má približne 130 strán.

### Zameranie
Level sa ako herný časopis zameriava primárne na hry a to výhradne na tie pre platformu PC. Každé číslo však obsahuje rubriku, ktorá sa zaoberá hrami pre konzoly i samotnými konzolami. Mimo hry sa Level zaoberá aj hardvérom, softvérom, filmom a hudbou. Sú teda určené aj pre náročnejšieho čitateľa, ktorému len hry nestačia.

Najviac strán časopisu ale zaberajú články o hrách. Sú to predovšetkým recenzie, prehľady a novinky. Svoj podiel má aj niekoľkostránková *téma čísla*, ktorá nemusí mať vždy hernú tématiku.

### Trináste číslo
Od roku 2003 vychádza v jednom roku 13 čísel Levelu. Trináste číslo vychádza z dôvodu, že sa pred Vianocami objaví veľa nových hier, ktorých recenzie by sa do jedného čísla nevošli. V posledních letech už vychází jen 11 až 12 čísel ročně.

## DVD príloha
DVD príloha je priložená ku každému číslu Levelu. Obsahuje 2 dvojvrstvové DVD. To znamená, že celková kapacita DVD prílohy je približne 16 GB (2x 8GB). Príloha obsahuje jednu plnú verziu komerčnej (nie freewarovej) hry, niekoľko bezplatných hier a programov, updaty a modifikácie, galériu, trailery a videá natočené priamo redakciou.

### DVD A
* *Plná hra* - s každým číslom dostává kupujúci aj plnú hru, obvykle staršiu, v hodnote približne 300&nbsp;Sk.
* *Demoverzie*
* *Galéria*
* *Extra*
* *Modifikácie*
* *Software*
* *Updaty*
* *Pravidelne* - niekoľko pravideľných rubrík.

### DVD B
* *Level TV* - video materiál natočený redakciou Levelu je dlhý približne 15-60 minút. 
* *Videorecenzie*
* *"Speciál"* - rozhovory, zaujímavé videá.
* *Machinima*
* *"Prostřižírny"*
* *Making of*
* *Trailery*
* *Filmové trailery*

## Externé odkazy
* www.level.cz - oficialna stránka časopisu
* www.vogelburda.cz  - stránka vydavateľstva Vogel
* www.hrej.cz - partnerský web

Kategória:Časopisy o počítačových hrách a videohrách
Obermarchtal

**Obermarchtal** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 279 obyvateľov a rozlohu .

## Geografia a poloha
náhľad|vľavo|Kláštor v obci Obermarchtal
Obec Obermarchtal leží na rieke Dunaj, na úpätí pohoria Švábska Jura. 
 
Obermarchtal susedí na severe s obcou Lauterach, na východe s obcou Untermarchtal a mestom Munderkingen, na juhovýchode s obcou Hausen am Bussen, na juhu s obcami Uttenweiler a Unlingen ako aj na západe s mestom Riedlingen, všetky tri v okrese Biberach, a na severozápade s obcami Emeringen a Rechtenstein.

## Kultúra a pamiatky
Obermarchtal sa nachádza na švábskej barokovej ceste (*Oberschwäbischen Barockstraße*).
 
### Múzeum
* Museum Marchtal – nachádzajú sa tu pamiatky z 1000-ročných dejín kláštora a obce (slávnostné odevy, vzácne kalichy a historické dokumenty)

### Stavby
* Kláštor Marchtal (*Prämonstratenserkloster Marchtal*) s katedrálou 
* Vojenský cintorín
* Dunajská vodná elektráreň *Obermarchtal-Alfredstal* z roku 1903

## Iné projekty

## Externé odkazy
* Oficiálna stránka obce Obermarchtal

Kategória:Obce v Bádensku-Württembersku
Kategória:Sídla na Dunaji
Lyskamm

**Lyskamm** je vrch nachádzajúci sa v pohorí Penninské Alpy na hraniciach Talianska a Švajčiarska. Je to ľadovcový dvojvrchol, ktorý sa najmä k severu prezentuje  vysokou severovýchodnou stenou. Hrebeň Lyskammu medzi východným () a západným () vrcholom, je dlhý asi . Miestami je priveľmi ostrý a vytvárajú sa tu obrovské preveje. Medzi horolezcami je nazývaný *„ľudožrút“*. Masív je povestný rýchlymi a nebezpečnými zvratmi počasia. Východiskovými bodmi pre výstup od juhu je dolina Gressoney (obec Tschaval) a na severe mesto Zermatt. Výhľady z vrchola sú veľkolepé a zahŕňajú také mená ako sú Matterhorn, Monte Rosa, Mont Blanc, Weisshorn, Dent Blanche či Gran Paradiso.

## Dejiny výstupov
19. augusta 1861 horolezci William Edward Hall, Jean-Pierre Cachat, Peter Perren, Josef-Marie Perren, J.F. Hardy, J.A. Hudson, C.H. Pilkington, A.C. Ramsay, T. Rennison, F. Sibson, R.M. Stephenson, Franz Lochmatter, Karl Herr a Stefan Zumtaugwald vystúpili v expedičnom štýle prvýkrát na východný vrchol Lyskammu, dnes už klasickou cestou zo sedla Lysjoch. Západný vrchol prvýkrát zdolali 16. augusta 1864 Sir L. Stephen a Edward N. Buxton so sprievodcami J. Andereggom a F. Binerom.

### Horolezecké trasy
;Východný hrebeň
Dnes už klasická cesta na východný vrchol vedie zo sedla Lysjoch (). Obtažnosť tejto túry sa oficiálne udáva stupňom PD, s lezeckými pasážami II.UIAA, ľad do sklonu max. 40 °, dĺžka 4 – 5 hod. z chaty Rifugio Gnifetti, prevýšenie , firn a ľad.
;Západný hrebeň
náhľad|vľavo|Lyskamm zo sedla Felikjoch
Ďalšia klasická cesta. Dosiahnutie západného vrcholu Lyskammu zo sedla Felikjoch je ohodnotené stupňom PD, II.UIAA. Teda náročná horská turistika. Nebezpečné preveje, zložité odtrhové trhliny a miestami veľmi úzky hrebeň. Napriek tomu sa jedna o niečo jednoduchšiu alternatívu cesty od východu. Firn do sklonu max. 40 °, dĺžka 3 – 4 hod. od chaty Rifugio Quintino Sella, prevýšenie 895 metrov.
;Lyskamm traverse
Ide skôr o horolezeckú túru obťažnosti AD, s lezeckými pasážami až do stupňa II – III. UIAA, dĺžka 4 – 6 hod. (celkovo od chaty k chate).
;Severovýchodná stena
Veľmi ťažká horolezecká túra. Oficiálne hodnotenie obťažnosti hovorí o stupni D, ľadových svahoch až 55 °, dĺžka 7 hod od nástupu pod stenu, prevýšenie 700 metrov, veľmi ťažké a nebezpečné.
;Neruda-Klucker-route
Výstup na východný vrchol (najbezpečnejšia cesta ve stene). Obťažnosť IV+. UIAA, dĺžka 4 hod. ve stene, 1 – 3 hod. nástup pod stenu, prevýšenie 727 metrov.
;Nessi-Andreani-route
Výstup na západný vrchol (veľké objektívne nebezpečenstvo). Dĺžka 8 – 10 hod. Obťažnosť D.
;Juhovýchodná stena
Trasa s obťažnosťou AD+, III+. UIAA, mixový terén, dĺžka 7 hod. z chaty Rifugio Gnifetti, prevýšenie 890 metrov.

## Iné projekty
.

## Externé odkazy a zdroje
* Výstup na Lyskamm z Talianska  /
* Lyskamm na Summitpost 

Kategória:Vrchy v Taliansku
Kategória:Vrchy vo Švajčiarsku
Kategória:Vrchy v Alpách
Kategória:Štvortisícovky v Taliansku
Kategória:Štvortisícovky vo Švajčiarsku
Kategória:Geografia kantónu Valais
Kategória:Geografia Valle d’Aosta
Horná Studená Voda

**Horná Studená Voda** a **Dolná Studená Voda** sú vodné nádrže, ktoré sa nachádzajú v chotári obce Borský Svätý Jur, okres Senica. Vybudovali sa v roku 1963 ako výplň ťažobných pieskových jám, vyhĺbenych na pôvodných vlhkých lúkach. Vodné nádrže slúžili ako zásobníky vody pre závlažovanie poľnohospodárskych pozemkov. Neskôr sa využívali aj pre rekreačné účely a pre intenzívny chov rýb. Obe nádrže sú prepojené redukovaným kanálom o dĺžke 370 m. 

Od roku 1981 do roku 1992 patrili tieto nádrže do správy Rybochovu Stupava (predtým Štátne rybárstvo Stupava) a mali štatút chovných rybníkov. Vypúšťanie dolnej nádrže sa uskutočňovalo každý druhý rok a hornej raz ročne pri výlove rýb. Horná nádrž, ktorú naposledy vypustili v roku 1986, získala štatút športového rybníka v roku 1988. Dolná nádrž mala tento štatút až do roku 1992.

Akumulačný obsah nádrže Horná Studená Voda je 490 000 m³, plocha vodnej hladiny je 27,6 ha, priemerná hĺbka je 1,62 m (maximálna hĺbka je 4,4 m). Akumulačný obsah nádrže Dolná Studená Voda je 195 000 m³, plocha vodnej hladiny je 15,75 ha, priemerná hĺbka je 1,07 m. 

## Zdroje
* IUCN (1995) : *Environmentálno-ekonomická vyhodnotenie funkcií a hospodárenia v rybníkoch na Slovensku*. Nadácia IUCN , Svetová únia ochrany prírody, Slovensko, IUCN Gland, Švajčiarsko, Cambridge, Veľká Británia. ISBN 2-8317-0291-7

Kategória:Vodné diela na Slovensku
Level

**Level** (z angl. úroveň) môže byť:
* hovorovo: úroveň, poradie, stupeň
* fáza počítačovej a pod. hry, pozri level (fáza hry)
* český, rumunský a turecký časopis, pozri Level (časopis)
* americká nu-metalová skupina, pozri Level (hudobná skupina)
* bývalá obec v USA, pozri Level (Ohio)
Zámostská hoľa

**Zámostská hoľa** () je vrch v Nízkych Tatrách. Leží nad obcou Jasenie, približne  severozápadne od Brezna.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obce Partizánska Ľupča a Jasenie. Najbližšími sídlami sú na severnom úpätí situovaná osada Magurka, západne sa nachádza osada Železnô a Liptovská Lúžna a južne obec Jasenie. Masív patrí do Národného parku Nízke Tatry.

## Opis
Zámostská hoľa je súčasťou hlavného hrebeňa Prašivej, medzi Ďurkovou () a Veľkou hoľou () v západnej časti Nízkych Tatier. Severne susedí Latiborská () a Javorina (), východne Mestská hora (), Ďurková () a Žiarska hoľa (), južne Struhár () a Ráztocké poľany () a západným smerom Ráztocká hoľa (), Latiborská hoľa () a Veľká hoľa (). Severná časť hrebeňa patrí do povodia Váhu, kde vodu odvádzajú prítoky Ľupčianky, voda z južných svahov odteká prítokmi Jasenského potoka do rieky Hron. Vrcholom prechádza Cesta hrdinov SNP.

### Výhľady
Hrebeň i vrchol je hôľnatý a porastený len nízkou vegetáciou a fragmentami kosodreviny, umožňujúcimi kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Javorie, Poľanu, Veporské vrchy, Západné Tatry, Chočské vrchy, Oravskú Maguru i Beskydy a Veľkú a Malú Fatru.

## Prístup
* po  červeno značkovanej hrebeňovke (Cesta hrdinov SNP):
** od západu z Donovál cez Hiadeľské sedlo a Veľkú Chochuľu 
** od východu z Chabenca cez Ďurkovú 
* po  žltej značke:
** zo západu z Liptovskej Lúžnej cez Sedlo pod Skalkou
** od juhu z rázc. Bauková v Jasenskej doline
** od severu z Magurky
* po  modrej značke z Ľupčianskej doliny cez Sedlo Latiborskej hole

## Referencie

## Pozri aj
* Prašivá (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Partizánska Ľupča
Kategória:Jasenie
Oberdischingen

**Oberdischingen** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 2 016 obyvateľov a rozlohu .

## Dejiny
Prvá písomná zmienka o obci Oberdischingen je z roku 1148. 

## Geografia a poloha
Obec Oberdischingen leží na rieke Dunaj, medzi mestami Ehingen (9 km) a Ulm (18 km).
 
Oberdischingen susedí na severe s *Niederhofenom* čo je časť obce Allmendingen, na východe a juhu s mestom Erbach a na západe s obcou Öpfingen.

## Kultúra a pamiatky
náhľad|Kostol ''„Zum heiligsten Namen Jesu“'' v obci Oberdischingen
Oberdischingen sa nachádza na švábskej barokovej ceste (*Oberschwäbischen Barockstraße*).

### Stavby
* Katolícky kostol (*Katholische Pfarrkirche*) „Zum heiligsten Namen Jesu“ - z roku 1804, nazývaný *švábski Panteón*
* Kostol (*Wallfahrtskirche*) Dreifaltigkeitskapelle - z roku 1712
* V chráme Panny Márie je ešte dnes zvon z roku 1510

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Sliačska dolina

Je situovaná na severnej strane Nízkych Tatier. Preteká ňou potok Sliačanka. Nie je turisticky sprístupnená. Je pomenovaná podľa obce Liptovské Sliače. 

## Externé odkazy
* Poloha na turistickej mape

Kategória:Doliny Nízkych Tatier
MullMuzzler

[thumb|260px|[James LaBrie]]
**MullMuzzler** bol progresívno metalový projekt speváka formácie Dream Theater, Jamesa LaBrie ktorý vznikol pred jeho sólovým projektom z roku 2005. Zoskupenie hudobníkov bolo vytvorené z Jamesa LaBrie, Matta Guilloryho, Mikeho Manginiho a Mikeho Keneallyho. Nahrávacia spoločnosť nedovolila LaBriemu pre tento projekt použiť jeho meno, James sa preto rozhodol, že ich produkcia bude vydávaná pod spoločným názvom *Mullmuzzler*. Postupne sa LaBriemu podarilo vydavateľa presvedčiť, aby bolo jeho meno použité, ale aj tak sa albumy zoskupenia nemôžu označovať ako jeho sólové projekty.

## Diskografia
* *[[Keep It To Yourself]]* - 1999
* *James LaBrie's [[MullMuzzler 2]]* - 2001

## Externé odkazy
* Oficiálny web 

Kategória:Hudobné skupiny USA
Kategória:Dream Theater
Veľká Chochuľa

**Veľká Chochuľa** () je vrch v Nízkych Tatrách. Leží nad obcou Liptovská Lúžna, približne  južne od Ružomberka. Je najvyšší vrch západnej časti Ďumbierskych Tatier, leží v hlavnom hrebeni a poskytuje ďaleký kruhový rozhľad. 

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Ružomberok a Banská Bystrica a zasahuje na katastrálne územie obce Liptovská Lúžna a Brusno. Najbližším sídlom je severne situovaná Liptovská Lúžna, severozápadne leží Liptovská Osada, západne Korytnica-kúpele a Donovaly a južným smerom Pohronský Bukovec a Medzibrod. Masív patrí do Národného parku Nízke Tatry.

## Opis
Veľká Chochuľa dominuje hlavnému hrebeňu Prašivej, v najzápadnejšej časti pohoria. Západne sa nachádza Skorušová () a Fedorka (), juhozápadným smerom susedí v hrebeni ležiaca Malá Chochuľa () a Prašivá (), juhovýchodným Chabenec (), východným Ráztocká () a Ondrejská hoľa (), Košarisko () a Skalka () a severným Banášov bok (), Čierny vrch () a Tlstá (). Hrebeňom vedie hranica povodia Váhu a Hrona; severozápadne orientované svahy odvodňujú prítoky Revúcej, voda z južne orientovaných odteká Sopotnicou do Hrona. Vrcholom prechádza Cesta hrdinov SNP z Donovál na Chopok, na ktorú sa v jeho blízkosti pripája chodník z Brusna. Celý masív Veľkej Chochule a Prašivej je dobre viditeľný z Donovál, Liptovskej Lúžnej a časti Horehronia. 

### Výhľady
Hrebeň i vrchol Veľkej Chochule je hôľnatý a vďaka polohe a nadmorskej výške umožňuje výborný kruhový rozhľad. Pri vhodných podmienkach je tak možné pozorovať okolité vrcholy Nízkych Tatier a susednej Veľkej Fatry, no tiež Západné Tatry, Chočské vrchy, Oravskú Maguru i Beskydy, Malú Fatru, Vtáčnik, Štiavnické vrchy, Javorie, Poľanu a Veporské vrchy.

## Prístup
* po  červeno značkovanej hrebeňovke (Cesta hrdinov SNP):
** od západu z Donovál cez Hiadeľské sedlo
** od severovýchodu z Chabenca cez Sedlo pod Skalkou a Košarisko
* po  zelenej značke z Brusna cez Sopotnickú dolinu
* po  žltej značke zo severu z Liptovskej Lúžnej cez Sedlo pod Skalkou
* po  modrej značke:
** od juhu z Ráztoky cez Košarisko
** od severozápadu z Korytnice alebo Hiadeľa cez Hiadeľské sedlo

## Referencie

## Pozri aj
* Prašivá (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Banská Bystrica
Kategória:Liptovská Lúžna
Kategória:Brusno (obec)
POSIX

**POSIX** (skratka z *Portable Operating System Interface*) je prenosné rozhranie pre operačné systémy, štandardizované ako IEEE 1003 a ISO/IEC 9945. Vychádza zo systémov UNIX a určuje, ako majú POSIX-kompatibilné systémy vyzerať, čo majú vedieť, čo sa má ako robiť a podobne.

## História
Vytvorením mnohých rôznych klonov pôvodného AT&T Unixu (hlavne z 7th Edition) došlo k vytvoreniu mnohých rôznych doplnkových systémových volaní, funkcií, programov a démonov. Väčšina z nich bola proprietárna a často sa i štandardné programy líšili ovládaním. Vznikol preto rad štandardov POSIX (Portable Operating System Interface), ktoré definujú systémové volania, knižničné funkcie a chovanie programov v POSIX kompatibilnom operačnom systéme. Aj napriek tejto štandardizačnej snahe je vo svete Unixu mnoho rôznych odchýlok a vylepšení. S istotou je však možné prehlásiť, že POSIX spolu s ďalšími štandardmi priniesol poriadok. Prevádzať aplikáciu z jedného typu Unixu na druhý, pokojne aj medzi rôznymi platformami, je spravidla jednoduchšie než medzi rôznymi verziami Microsoft Windows (napr. z 9x na NT).

Kategória:Unix
Kategória:Rozhranie pre programovanie aplikácií
Amur (rod)

náhľad|Amur biely (''Ctenopharyngodon idella'')
náhľad|Amur biely (''Ctenopharyngodon idella'')
náhľad|Amur biely (''Ctenopharyngodon idella'')
**Amur (Squaliobarbinae)** je podrod rýb z čeľade kaprovité. Obsahuje tri druhy.:  **Amur biely** (lat. *Ctenopharyngodon idella*), Amur čierny (Mylopharyngodon piceus) a Amurica kantónska (Squaliobarbus curriculus) V Európe sa vyskytuje najmä Amur biely.  

## Opis
Telo je podlhovasté, valcovitého tvaru. Hlavne mladšie jedince sú veľmi podobné jalcom. Hlava má široké a dlhé ploché čelo, veľmi nízko posadené oči. Chrbát je tmavozelený, boky zlatavé, brucho biele. Vo svojej domovine môže dosiahnuť dĺžky až 150 cm a hmotnosti 50 kg. V slovenských podmienkach je to však menej. Najväčší jedinci v našich vodách dorastajú dĺžky okolo 100 cm a hmotnosti 10 - 15 kg. Dožíva sa veku až 15 - 20 rokov.

## Výskyt
Pôvodný areál rozšírenia amura je východná Ázia, povodie rieky Amur a Čína. Stadiaľ bol postupne rozširovaný na územie vtedajšieho Sovietskeho zväzu. Do Česko-Slovenska bol po prvýkrát vysadený roku 1961. Darí sa mu v teplejších vodách a je možno konštatovať, že sa výborne aklimatizoval. Vyskytuje sa v nádržiach, tôňach, odstavných ramenách aj veľkých riekach.

## Potrava
V prvých dňoch po vyliahnutí sa živí prevažne zooplanktónom. Neskôr postupne prechádza na rastlinnú stravu, ktorú tvoria prevažne vodné rastliny a vláknité riasy. Pokiaľ je chovaný v kaprových rybníkoch, konzumuje aj krmivo predkladané kaprom.

## Rozmnožovanie
Amur biely sa v slovenských vodách prirodzene nevytiera, preto je jeho výskyt podmienený umelým vysadzovaním. V oblasti svojho pôvodu amur dospieva vo veku 4 - 5 rokov. Trenie prebieha v júni v silno tečúcich tokoch s kamenistým dnom. Ikry sa vznášajú volne vo vodnom stĺpci.

## Lov
Jeho hlavný význam spočíva v tom, že sa živí rastlinnou stravou a vodnými riasami. Preto zvyšuje produkciu rybárskych revírov. Amur sa tiež veľmi rýchle stal veľmi obľúbenou rybou športových rybárov vďaka svojej bojovnosti.

Amur sa loví od neskorej jari do jesene (najlepšie máj a jún) v hodinách okolo poludnia, v podvečer a v noci, konkrétne medzi 19 - 23 hodinou. Rád obhrýza trstinu pri brehoch, podľa čoho sa dá vypozorovať jeho výskyt. Úspešnou nástrahou je rožok alebo kocka chleba s kôrkou na hladine. Bojuje veľmi silno a energicky ako máloktorá z našich rýb. Mäso má veľmi chutné, u nás málo známe (vďaka pomerne krátkemu výskytu v našich vodách). Je biele, netučné a chutné, s menším obsahom drobných kostí. Hodí sa na úpravu pečením, smažením.

## Iné projekty

Kategória:Kaprovité
Kategória:Mihule a ryby na Slovensku
Ferdinand II. (Rakúsko)

**Ferdinand II.**, zvaný **Tirolský**, (* 14. jún 1529, Linz, Rakúsko - † 24. január 1595, Innsbruck) bol rakúsky arcivojvoda, miestodržiteľ v českých krajinách (v r. 1557 – 1567), tirolský gróf (od r. 1568) z rodu Habsburgovcov, syn rímskonemeckého cisára, českého a uhorského kráľa Ferdinanda I. a Anny Jagelovskej.

## Životopis
Druhorodený Ferdinandov syn bol v detstve vychovávaný spolu so svojím starším bratom Maximiliánom. Prvé politické a vojenské skúsenosti získal v 40-tych rokoch 16. storočia na vojnových ťaženiach svojho strýka, cisára Karola V. V roku 1547 sa prvý raz dostal do politického diania, keď mu otec zveril miestodržiteľstvo v českých krajinách, ktoré sa spamätávali z otrasov po neúspešnom stavovskom odboji proti panovníkovi. Ferdinand sa prejavil ako schopný a oddaný spravovateľ úradu, ktorý sa mu stal odrazovým mostíkom k jeho kariére.

Po otcovej smrti v roku 1564 Ferdinandovi pripadla vláda v Tirolsku a na území Predného Rakúska. Na prianie novej hlavy habsburskej monarchie, brata Maximiliána II., ešte dva roky vykonával v Čechách svoj miestodržiteľský úrad a v januári 1567 slávnostne prevzal vládu vo svojich krajinách.
 
V súkromnom živote bol Ferdinand Tirolský známy svojim záujmom o umenie a zberateľskou činnosťou.
Jeho novým sídelným mestom sa stal tirolský Innsbruck a najobľúbenejšou rezidenciou neďaleko ležiaci zámok Ambras, kde sústredil aj svoje bohaté umelecké zbierky.

Ferdinand Tirolský sa okrem správy svojich území aktívne zaujímal o politické dianie v Európe a nevyhýbal sa ani habsburským rodinným záležitostiam. Zomrel vo veku 65 rokov a bol pochovaný v Innsbrucku.
 
## Rodinné pomery
Ferdinand Tirolský bol dvakrát ženatý. Prvý raz sa v r. 1557 počas pôsobenia v Čechách tajne oženil s meštianskou dcérou Filipínou Welserovou (* 1527 - † 1580). Tento nerovný sobáš, ktorý sa pred otcom dlho neutajil, ho vylúčil z prípadného nástupníctva na čele monarchie a Filipínine deti (dospelosti sa dožili dvaja chlapci) boli zbavené dedičských práv:
* Ondrej (* 15. jún 1558 - † 12. november 1600)
* Karol (* 22. november 1560 - † 12. november 1627)
* Mária (* 7. august 1562 -† 9. január 1563)
* Filip (* 7. august 1562 -† 25. január 1563)

Až v roku 1576 bol sobáš zverejnený a jeho právoplatnosť uznala pápežská kúria. V roku 1580 však Filipína zomrela. 
O dva roky neskôr, 9. mája 1582 sa arcivojvoda Ferdinand oženil so svojou neterou Annou Katarínou (* 1566 - † 1621) z mantovského rodu Gonzaga (jej matkou bola Ferdinandova sestra Eleonóra). Z tohto manželstva pochádzali tri dcéry:
* Anna Eleonóra (* 26. jún 1583 - † 15. január 1584)
* Mária (* 16. jún 1584 - † 2. marec 1649), mníška
* Anna (* 4. október 1585 - † 15. december 1618) ∞ 1611 cisár Matej II. Habsburský (* 1557 - † 1619)

## Rodokmeň

## Iné projekty

Kategória:Habsburgovci
Kategória:Osobnosti z Linzu
Kategória:Nositelia Rádu zlatého rúna